সেনগ্রাম

সেনগ্রাম বাংলাদেশের কুষ্টিয়া জেলার খোকসা উপজেলার আমবাড়িয়া ইউনিয়নে অবস্থিত পদ্মা নদীর তীরবর্তী একটি গ্রাম।

 ইতিহাস 
সেনগ্রাম একটি পুরনো মানববসতি। ১৬শ শতাব্দীতে পদ্মার গর্ভ থেকে এটির উৎপত্তি হয়। ১৭৮০ জেমস রেনেলের পদ্মা নদীর মানচিত্র অঙ্কন করেন, সেখানে সেনগ্রামের অস্তিত্ব পাওয়া যায়।

১৮৩১ সালে সেনগ্রাম মৌজা জরিপ করা হয়। বর্তমানে এই মৌজার আয়তন । এটি তৎকালীন আশেপাশের কয়েকটি জমিদারি মৌজার কেন্দ্রস্থল ছিল। সেইসময় এখানে একটি দাতব্য চিকিৎসালয়ও ছিল। ১৯২৪ সালের একটি গেজেটে দেখা যায় সেনগ্রাম কুমারখালী থানাধীন কান্তা গজারিয়া (কাঁথাগজরা) ইউনিয়নের অন্তর্গত ছিল। কান্তা গজারিয়া মৌজা বর্তমানে পাবনা সদর উপজেলার ভাঁড়ারা ইউনিয়নের একটি মৌজা ও গ্রাম। বর্তমানে সেনগ্রাম খোকসা থানার আমবাড়িয়া ইউনিয়নে অবস্থিত। আমবাড়িয়া মৌজাও বিলুপ্ত কান্তা গজারিয়া ইউনিয়নের অন্তর্গত ছিল।

সেনগ্রামে ১৮৬৫ সালে রাইচরণ দাস জন্মগ্রহণ করেন। যিনি কর্মজীবনে একজন আইনজীবী ছিলেন। তিনি ১৯০৩ সালে সেনগ্রাম মাধ্যমিক বিদ্যালয় প্রতিষ্ঠিত করেন। বাংলাদেশী পরিসংখ্যানবিদ ও সাহিত্যিক কাজী মোতাহার হোসেন এবং বাংলাদেশের সপ্তম প্রধান নির্বাচন কমিশনার মোহাম্মদ আবু হেনা এই বিদ্যালয়ের প্রাক্তন শিক্ষার্থী।

 সেনগ্রাম হাট 
সেনগ্রাম হাট খোকসা উপজেলার আমবাড়িয়া ইউনিয়নের একমাত্র ইজারকৃত হাট। উপজেলার সকল ইউনিয়নের অনন্যা হাট বা বাজারের ইজারা মূল্য থেকে সেনগ্রাম হাটের ইজারা মূল্য সবচেয়ে বেশি। ২০২৫ সালে এই হাটের সরকারি মূল্য ৳৫,৭৭,৮৫২ (পাঁচ লক্ষ সাতাত্তর হাজার আটশত বায়ান্ন টাকা) এবং দরপত্রের মূল্য ৳১,৮০০ (আঠারোশত টাকা) নির্ধারণ করে ১৮ জানুয়ারি বিজ্ঞপ্তি প্রকাশ করা হয়।

 উল্লেখযোগ্য ব্যক্তি 

 রাইচরণ দাস - বাঙালি আইনজীবী ও সাহিত্যিক
 কুমারেশ ঘোষ - ভারতীয় বাঙালি কবি, গল্পকার ও ঔপন্যাসিক

 তথ্যসূত্র 

 বহিঃসংযোগ 




বিষয়শ্রেণী:কুষ্টিয়া জেলার গ্রাম
বিষয়শ্রেণী:খোকসা উপজেলা